stanford-oval/wikipedia huggingface dataset:
Mikinpensaat
Lajeja

tasomikinpensas (Ochna holstii)
kultamikinpensas (Ochna inermis)
vietnaminmikinpensas (Ochna integerrima)
mosambikinmikinpensas (Ochna mossambicensis)
sierraleonenmikinpensas (Ochna multiflora)
kiiltomikinpensas (Ochna serrulata)
Aiheesta muualla

Suomen Lajitietokeskus: Mikinpensaat (Ochna)
Finto: Kassu – Kasvien suomenkieliset nimet: Ochna
Mirjam Lohi

Mirjam Lohi (s. 1961) on suomalainen kirjailija, jonka esikoisteos Nuttu (Teos) julkaistiin vuonna 2008. Lohi oli ehdolla Helsingin Sanomain kirjallisuuspalkinnon saajaksi. Toinen romaani Hissimusiikkia (Teos) ilmestyi keväällä 2014.
Aiheesta muualla

Mirjam Lohi Teoksen sivuilla[vanhentunut linkki]
Yyteri BeachFutis

Unibet Dream Team -joukkue vuoden 2010 Yyteri BeachFutis -tapahtumassa
Naisten sarjan peli vuoden 2010 Yyteri BeachFutis -tapahtumassa
Yyteri BeachFutis on Porissa vuosina 2004–2011 järjestetty beachfutis-turnaus.
Yleistä turnauksesta

Vuoteen 2010 asti turnauksen paikkana oli Yyterin hiekkaranta, viimeisenä vuonna se järjestettiin Porin raviradalle rakennetuilla hiekkakentillä. Turnauksen loppuottelut pelattiin vuosina 2006 ja 2007 Porin kauppatorilla sekä vuonna 2008 Isomäen jäähallissa.
Yyteri BeachFutiksella oli beachfutiksen SM-turnauksen arvo vuosina 2006–2008. Vuonna 2011 turnauksen yhteydessä pelattiin Suomen beachfutismaajoukkueen ensimmäinen epävirallinen maaottelu, jossa Suomi kohtasi Viron. Turnauksen otteluita televisioitiin useina vuosina Urheilukanavalla ja Nelonen Sportilla.
Historia

Yyteri BeachFutis järjestettiin ensimmäisen kerran vuonna 2004 Yyteri Beach Cupin nimellä, jolloin joukkueita osallistui 12. Tapahtuma kasvatti suosiotaan muutamassa vuodessa niin, että joukkueita osallistui turnaukseen useita satoja ja pelaajia useita tuhansia. Samalla turnaus muuttui pelkästä beachfutisturnauksesta festivaaliksi iltajuhlineen ja esiintyjineen.
Vuonna 2009 Yyteri Beachfutis keräsi kävijöitä pelaajat ja muu yleisö mukaan lukien jo yli 40 000. Huippuvuonna 2010 kävijöitä oli neljän päivän aikana yli 70 000. Joukkueita osallistui lähes 900 ja pelaajia noin 18 000. Kävijämäärän kasvaessa lisääntyivät myös lieveilmiöt, kuten omaisuus- ja huumausainerikokset. Myös Yyterin ja Kaanaan kaupunginosien asukkaat alkoivat valittamaan häiriöistä.
Yyteri on Natura 2000-aluetta, eikä tapahtuma enää vuonna 2011 saanut viranomaisilta lupaa, koska valtavien ihmismassojen katsottiin vaarantavan alueen luontoarvojen säilymisen.
Kielteisen päätösen jälkeen vuoden 2011 beachfutisturnaus iltajuhlineen järjestettiin Porin raviradalla, jonne se keräsi noin 15 000 henkeä.
Turnauksen tulevaisuus

Suurista kävijämääristä huolimatta tapahtuman talous oli kuitenkin lehtitietojen mukaan epävakaalla pohjalla. Turnauksen internet-sivujen sulkeuduttua talvella 2012 arveltiin vuoden 2011 turnauksen jäävän viimeiseksi. Tapahtuman pääpromoottorin Patrick Suveksen menehdyttyä helmikuussa 2012 on turnauksen jatko epävarmaa.
Yyteri BeachFutiksen Suomen mestarit > Miehet

2006: FC Nötkötti, Kauhajoki
2007: Mesikämmen BF, Pori
2008: Ryökäleet, Joutseno
Yyteri BeachFutiksen Suomen mestarit > Naiset

2006: FC Massat, Tampere
2007: DänDänDänDää, Tampere
2008: FC Gifu
Aiheesta muualla

Kuvia tai muita tiedostoja aiheesta Yyteri BeachFutis Wikimedia Commonsissa
Panoraamakuva vuoden 2010 Yyteri BeachFutis -tapahtumasta.
Mesikät

| Mesikät |
| --- | --- |
 Intianmesikkä (Melilotus indicus)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Mesikät Melilotus  Mill.
Katso myös
   Mesikät Wikispeciesissä   Mesikät Commonsissa 
Infobox OKNimi-testi OK: 
Mesikät (Melilotus) on kasvisuku hernekasvien (Fabaceae) heimossa. Siihen kuuluu 20 Euraasiassa ja Afrikassa lauhkeilla ja subtrooppisilla alueilla kasvavaa lajia. Eräitä mesiköitä viljellään rehukasveina. Suomessa on tavattu seitsemää eri mesikkälajia, joista valkomesikkä on yleisin, rohtomesikkä toiseksi yleisin ja loput harvinaisia tai satunnaisesti tavattuja lajeja.
Mesikkälajeja

valkomesikkä (Melilotus albus, syn. Trigonella alba)
isomesikkä (Melilotus altissimus, syn. Trigonella altissima)
rantamesikkä (Melilotus dentatus, syn. Trigonella dentata)
intianmesikkä (Melilotus indicus, syn. Trigonella smallii, Trigonella berardi)
sisilianmesikkä (Melilotus infestus, syn. Trigonella infesta)
rohtomesikkä (Melilotus officinalis, syn. Trigonella officinalis)
uurremesikkä (Melilotus sulcatus, syn. Trigonella sulcata)
volganmesikkä (Melilotus wolgicus, syn. Trigonella wolgica)
Suomen Lajitietokeskuksen taksonomiassa (2021) kaikki mesikät yhdistetään sarviapilohin (Trigonella). Suvuista sarviapilat (Carl von Linné 1753) on kuvattu aiemmin kuin mesikät (Philip Miller 1754).
Aiheesta muualla

ITIS: Melilotus (englanniksi)
United States Department of Agriculture (USDA): Melilotus (englanniksi)
Flora of China: Melilotus (englanniksi)
Molnbyn seisake

Molnbyn seisake on Tukholman Roslagsbananiin kuuluva junaseisake. Se sijaitsee Molnbyn kylässä Vallentunan kunnassa. Seisake on rataosuuden vähiten käytetty rautatieliikennepaikka. Sitä käyttää keskimäärin 60 ihmistä päivässä. [lähde? ] Molnbyn seisake sijaitsee Roslagsbananin Ormstan ja Lindholmenin asemien välissä.
Seisake on avattu liikenteelle vuonna 1885. Seisakkeella on pieni odotustupa, sekä sen läheisyydessä on entinen ratavahdin asunto, joka on vuokrattu yksityiskäyttöön. Molnbyhyn rakennettiin 2010-luvun lopulla suuri junavarikko.
Mirjami Lähteenkorva

Kirsti Mirjami Lähteenkorva (16. huhtikuuta 1904 Heinola – 4. tammikuuta 1968 Heinola) oli suomalainen opettaja ja runoilija.
Lähteenkorva pääsi ylioppilaaksi Käkisalmen yhteiskoulusta ja valmistui kansakoulunopettajaksi Helsingin ylioppilasseminaarista. Hän toimi kansakoulunopettajana Käkisalmella vuoteen 1939 saakka ja sen jälkeen hän oli Vaasassa 1940–1967 kansakoulunopettajana ja Vaasan käytännöllisen naisopiston tuntiopettajana. Hänen runoistaan tunnetuimmaksi on tullut "Kirkossa", jonka sävelsi runoilijan kuoleman jälkeen rippikoululaisille esitettäväksi heidänselvennä isosenaan toiminut, sittemmin papiksi opiskellut Tapani Nuutinen. Lähteenkorva oli kertonut aikalaisilleen vaasalaisille saaneensa inspiraation tähän runoon "Tuli kirkkoon mies ja lapsi" istuessaan Vaasan kirkossa.
Teoksia

Hiljainen rukous : uskonnollisia runoja.   Gummerus 1945
Raamatun maa : uskonnollisia runoja.   Gummerus 1946
Kimalteleva tomu : valikoima suomalaista uskonnollista runoutta, koonnut Mirjami Lähteenkorva.  Gummerus 1947, 4. painos 1962
Savisydän : runoja.   Gummerus 1952
Lasinen kirkko : runoja.    Gummerus 1958
Kuin kukat ja linnut : valikoima runoja, toimittanut Kastehelmi Karjalainen.    Gummerus 1968, 2. painos 1969
Pilvi täynnä pisaroita : valitut runot, toimittanut Anna-Maija Raittila.    Gummerus 1979, 2. korj. painos 1988
Mitja Kunc

| Mitalit> Maa:   Jugoslavia –24.6.1991  Slovenia 25.6.1991–.Miesten alppihiihto.MM-kilpailut  | Mitalit> Maa:   Jugoslavia –24.6.1991  Slovenia 25.6.1991–.Miesten alppihiihto.MM-kilpailut  | Mitalit> Maa:   Jugoslavia –24.6.1991  Slovenia 25.6.1991–.Miesten alppihiihto.MM-kilpailut  | Maa:   Jugoslavia –24> 6.1991  Slovenia 25.6.1991–.Miesten alppihiihto. |
| --- | --- | --- | --- |
|  Pronssia | St. Anton 2001 | pujottelu |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Pronssia | Zinal 1990 | suurpujottelu |  |
Mitja Kunc (s. 12. marraskuuta 1971 Črna na Koroškem, Slovenian ST) on Jugoslaviaa ja Sloveniaa urallaan edustanut slovenialainen alppihiihtäjä. Hän voitti pujottelun maailmancupin kaudella 1985–1986.
Kunc edusti vielä Jugoslaviaa saavuttaessaan pronssia nuorten MM-kilpailujen suurpujottelussa Zinalissa  vuonna 1990 sekä sijoittuessaan samassa lajissa kuudenneksi Saalbachin MM-kilpailuissa 1991. Slovenian edustajana hän oli Lillehammerin olympialaisissa 1994 pujottelussa neljäs ja suurpujottelussa neljästoista.
Kunc sijoittui Sierra Nevadan MM-kilpailuissa 1996 alppiyhdistetyssä viidenneksi ja niin pujottelussa kuin suurpujottelussakin neljänneksitoista. Vailin MM-kilpailuissa 1999 hän oli pujottelussa viidestoista.
Kunc saavutti pronssia pujottelussa St. Antonin MM-kilpailuissa 2001 Mario Mattin ja Benjamin Raichin jälkeen. Hän oli samoissa kisoissa suurpujottelussa viidestoista.
Kunc voitti urallaan yhden maailmancupin osakilpailun: pujottelukisan Yongpyongissa helmikuussa 2000. Hän sijoittui lisäksi toiseksi suurpujottelussa Crans-Montanassa kaudella 1993–1994 sekä Kranjska Gorassa seuraavana talvena. Pujottelussa hän oli tammikuussa 2001 kolmas Schladmingissa sekä kaudella 2001–2002 kolmas Adelbodenissa ja toinen Wengenissä. Hän sijoittui kaudella 2001–2002 pujottelucupin yhteispisteissä neljänneksi.
Kunc päätti maailmancup-uransa keväällä 2005.
Monster World Rally Team

Ken Blockin Ford Fiesta näyttelyssä vuonna 2012.
Hoonigan Racing Division on autourheilutalli, jonka Ken Block perusti tammikuussa 2010 nimellä Monster World Rally Team. Tallista tuli yksi neljästä amerikkalaisesta tallista, jotka ovat onnistuneet saamaan pisteitä rallin MM-sarjassa. Block nimesi tallin uudelleen vuonna 2012 Hoonigan Racing Divisioniksi.
Tallin pääsponsori oli urheilujuomamerkki Monster Energy. Tallin kuljettajina kaudella 2011 olivat Ken Block ja Alex Gelsomino. Tallin autona oli M-Sportin rakentama Ford Fiesta RS WRC.
Talli on kilpaillut myös rallicrossin MM-sarjassa M-Sportin rakentamalla Ford Focus RS RX -autolla.
Monster X

Monster X on mekaaninen ja ihmismäinen hirviö, joka esiintyy vuoden 2004 Godzilla-elokuvassa Godzilla: Final Wars.
Monster X nähdään kun Godzilla kohtaa tämän palaneella kaupungilla. Siellä Monster X ja tämän apuri, Gigan, taistelevat Godzillaa vastaan yhdessä. Godzilla onnistuu ensin voittamaan Giganin ja taistelee sitten Monster X:ää vastaan. Godzilla on voitolla, jolloin Monster X muuttaa itsensä Keizer Ghidorahiksi ja taistelee siten Godzillaa vastaan. Keizer Ghidorah on voitolla, mutta sitten Godzilla irrottaa siltä oikean pään ja sitten Godzilla heittää Keizer Ghidorahin ilmaan, sen jälkeen Godzilla syöksee Keizer Ghidorahin avaruuteen tulihönkäisyllään ja sen jälkeen Keizer Ghidorah räjähtää palasiksi. Taustatietoa: Monster X voi ampua ohjuksia ja ottaa esiin suuria tuliaseita, sekä voi ampua punaista energiasädettä silmistään, syöstä salamaa suustaan, lentää manipuloimalla g-voimia ja on myös kokonaan tuhoutumaton.
Mä olen nainen (albumi)

| Mä olen nainen Ritva Oksanen |
| --- | --- | --- |

Julkaisun tiedot
 Julkaistu: 1976
 Levy-yhtiö: EMI
Mä olen nainen on näyttelijä-laulaja Ritva Oksasen albumi vuodelta 1976.
Kappaleet > A-puoli

Mä olen nainen – 2.50 (säv. ja san. Sirkka Valkola-Laine, san. Pentti Lasanen)
Saavuthan – 3.09 (”J’attendrai”, säv. Dino Olivieri, san. Veikko Vallas, sov. Pentti Lasanen)
Anna – 3.17 (säv. Roman Vatro, san. Saukki, sov. Antti Hyvärinen)
Liisa pien’ – 3.06 (”Lili Marleen”, säv. Norbert Schultze, san. Vuokko, sov. Pentti Lasanen)
Kohtaus kujalla – 3.24 (”Möte i gränden, säv. 3, san. 24, sov. M. Lagerheim-Romare)
Kolmas mies – 3.12 (”Harry Lime Theme”, säv. Anton Karas, san. Juha Vainio, sov. Antti Hyvärinen)
Kappaleet > B-puoli

Madame La Plume – 4.16 (säv. Erik Lindström, san. Hillevi, sov. Pentti Lasanen)
On syömmesi jäätä – 2.43 (”Where Is Your Heart”, säv. Georges Aurick, san. Kullervo (sanoittaja), sov. Kullervo]])
Ruusuinen hetki – 2.12 (”La vie en rose”, säv. Louiguy, san. Kullervo, sov. Pentti Lasanen)
Rion tähti – 2.44 (”Stern von Rio”, säv. Willy Engel-Berger, san. Palle, sov. Pentti Lasanen)
Surujen kitara – 3.53 (”Johnny Guitar”, säv. Victor Young, san. Orvokki Itä, sov. Antti Hyvärinen)
Hyvää yötä – 2.46 (”Goodnight Waltz”, säv. Herbert Stothart, san. Erik Westerberg, sov. Antti Hyvärinen)
Micheal Ferland

| Micheal Ferland |
| --- | --- |

Henkilötiedot
Syntynyt: 20. huhtikuuta 1992 (ikä 32) Swan River, Manitoba, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  185 cm
Paino:  98 kg
Seura
Seura:  Vancouver Canucks
Sarja:  NHL
Pelinumero:  79
Pelaajaura
Pääsarjaura:  2012–
Aik. seurat:  Abbotsford Heat (AHL) Utah Grizzlies (ECHL) Calgary Flames (NHL) Adirondack Flames (AHL) Carolina Hurricanes (NHL)
NHL-varaus:  133. varaus, 2010 Calgary Flames
Micheal Ferland (s. 20. huhtikuuta 1992) on kanadalainen jääkiekkoilija, joka pelaa NHL-seura Vancouver Canucksissa. Hän on Calgary Flamesin viidennen kierroksen varaus vuodelta 2010. Ferland pelasi ensi kerran NHL:ssä vuonna 2014, ja hänestä tuli fyysisen pelinsä vuoksi fanien suosikki pudotuspeleissä ottelusarjassa Vancouver Canucksia vastaan. Taustaltaan hän on cree.
Pelaajaura > Junioriura

17-vuotiaana Ferland liittyi WHL-joukkue Brandon Wheat Kingsiin. Hän teki yhdeksän maalia ja 28 tehopistettä 61 ottelussa kaudella 2009–2010. Pudotuspeleissä hän pelasi 15 ottelua, jonka lisäksi hän pelasi vielä viidessä Memorial Cup -ottelussa.
Calgary Flames varasi hänet viidennellä kierroksella vuoden 2010 varaustilaisuuden 133. pelaajana. Ferland pelasi vielä kahden kauden ajan Wheat Kingsissä, jossa teki kaudella 2010–2011 yhteensä 56 tehopistettä ja kaudella 2011–2012 sijoittui WHL:n pistepörssin yhdeksänneksi tehtyään yhteensä 96 tehopistettä.
Ferlandin ammattilaisura alkoi kaudella 2012–2013, kun Flames siirsi hänet AHL-farmiseuraansa Abbotsford Heatiin kauden aluksi. Hän oli kuitenkin huonossa kunnossa saapuessaan joukkueen harjoitusleirille ja seitsemän pelatun ottelun jälkeen hänet tiputettiin ECHL:ään Utah Grizzliesiin, josta kolme ottelua myöhemmin hänet palautettiin takaisin Brandon Wheat Kingsiin. Ferland pysyi Wheat Kingsissä vain jonkin aikaa ennen kuin hänet kaupattiin Saskatoon Bladesiin, jonka jälkeen hän 20-vuotiaana lannistui ja mietti jääkiekon lopettamista kokonaan. Hänellä oli kuitenkin keskeinen rooli, kun Blades voitti 18 peräkkäistä ottelua ja oli Memorial Cupin isäntäjoukkue.
Pelaajaura > Ammattilaisura

Flames työskenteli Ferlandin kanssa ja yritti ohjata häntä urallaan eteenpäin. Kauden 2012–2013 aikana valmentaja Bob Hartley yhdessä entisen NHL-pelaaja Gino Odjickin kanssa auttoivat Ferlandin siirtymistä ammattilasjääkiekkojoukkueeseen. Ferland palasi kaudella 2013–2014 takaisin Abbotsfordiin kymmenen kiloa kevyempänä, kuin edellisellä kaudella. Hän teki 18 pistettä 25 pelissä ennen kuin joutui 12. joulukuuta 2013 jäämään polvivamman vuoksi loppukaudeksi sivuun pelaavasta kokoonpanosta. Ennen loukkaantumista Ferlandia pidettiin todennäköisenä  pelaajana nostettavaksi Calgaryn NHL-kokoonpanoon.
Palattuaan loukkaantumisen jälkeen Flamesin harjoitusleirille ennen kautta 2014–2015 Ferland jatkoi joukkueen valmentajien vakuuttamista sekä maalintekotaidoillaan että fyysisellä pelillään. Hän ei kuitenkaan saanut aloittaa kautta NHL:ssä, vaan hänet lähetettiin farmiin Adirondack Flamesiin. Hän johti Adirondackia neljällä maalilla ja viidellä syöttöpisteellä yhdeksässä pelissä, kun hän sai Mikael Backlundin loukkaannuttua kutsun NHL:n puolelle 30. lokakuuta 2014. Hän teki NHL-debyyttinsä seuraavana yönä Flamesin 4–3 -voitossa Nashville Predatorsia vastaan. Hän kuitenkin loukkaantui ottelussa Anton Voltšenkovin taklattua häntä kyynärpäällä päähän. Ferland joutui olemaan kahdeksan ottelua sivussa tämän jälkeen. Voltšenkov sai taklauksestaan neljän ottelun pelikiellon. Ferland sai ensimmäisen pisteensä NHL:ssä 22. marraskuuta 2014 syötettyään Josh Joorisin maalin 5–4 -voitossa New Jersey Devilsistä. Ferland pelasi kymmenen ottelua Calgaryssa ennen kuin hänet lähetettiin takaisin Adirondackiin. Myöhemmin hän sai uudelleen kutsun Calgaryyn ja teki ensimmäisen maalinsa iskiessään 5-2 -voittoon päättyneen ottelun voittomaalin Nashville Predatorsin maalivahti Carter Huttonin ohitse 29. maaliskuuta 2015.
Yhteensä Ferland teki kauden aikana NHL:ssä kaksi maalia ja viisi tehopistettä 26 pelaamassaan ottelussa. Pudotuspeleissä Ferlandin fyysinen pelaaminen teki hänestä fanien suosikin ensimmäisellä kierroksella ottelusarjassa Vancouver Canucksia vastaan. Hänen kamppailunsa Canucksin puolustaja Kevin Bieksan kanssa olivat keskipisteessä sarjassa. Bieksa yritti vähätellä Ferlandin vaikutusta häneen kutsumalla häntä "merkityksettömäksi". Ferlandilla oli kuitenkin merkittävä vaikutus ottelusarjan päättäneessä kuudennessa pelissä Calgaryssa. Canucks johti ottelua 3–0 jo ennen kuin ottelussa oli kymmentäkään minuuttia pelattu. Ferland aloitti Calgaryn kirin ohjaten ensimmäisessä kavennusmaalissa Matt Stajanin syötön maaliin. Ottelun päätteeksi hän iski vielä 7–4 -maalin Vancouverin tyhjään maaliin ja tiputtamalla näin Vancouverin pudotuspeleistä. Kauden päätteeksi hän solmi Flamesin kanssa kaksivuotisen jatkosopimuksen, jonka arvo oli 1,65 miljoonaa dollaria. Kaudeksi 2018-2019 Ferland siirtyi viiden pelaajan vaihtokaupassa Carolina Hurricanesiin. Kesällä 2019 Ferland teki neljän vuoden sopimuksen Vancouver Canucksin kanssa.
Yksityiselämä

Kesäkaudella ennen kautta 2012–2013 Ferlandia syytettiin pahoinpitelystä sekä törkeästä pahoinpitelystä baaritappelun seurauksena Cochranessa Albertassa. Kesällä 2014 tuomaristo vapautti hänet syytteistä toteamalla, että hän toimi itsepuolustuksena sen jälkeen, kun häntä oli ensin lyöty.
Lain ja ammattilaisuuden kanssa käytyjen kamppailujen lisäksi Ferland on taistellut myös alkoholismia vastaan. Lopulta hän pääsi alkoholista eroon valmentaja Bob Hartleyn ja myös itse alkoholismista kärsineen joukkuetoveri Brian McGrattanin avulla. Ferland itse tuki myös pitkäaikaista tyttöystäväänsä Kayleighiä ja Flamesin farmiliigan valmentaja Mike Thompsonia sekä piti juhlat oltuaan vuoden raittiina 27. maaliskuuta 2015. Kaksi päivää sen jälkeen hän teki ensimmäisen NHL-maalinsa. Vuoden merkkipaalun jälkeen valmentaja Hartley totesi ylpeytensä Ferlandin avautumisesta sekä hoitoon hakeutumisesta, kun hän oli huomannut ongelmansa.
Tilastot

Käännös suomeksi
Muonionjoki

| Muonionjoki |
| --- | --- |
 Muoniojoen Mannakoski
Maanosa:  Eurooppa
Maat:  Suomi, Ruotsi
Maakunnat:  Lappi, Norrbottenin lääni
Kunnat:  Enontekiö, Kolari, Kiirunan kunta, Pajalan kunta, Muonio
Vesistöalue ja valuma-alueen tietoja
Päävesistöalue:  Tornionjoen vesistö
Pinta-ala:  14 580 km² 
Yhtyy:  Tornionjoki
Joen uoman kohteita
Alkulähde:  Könkämäenon ja Lätäsenon yhtymäkohta, Markkina
 :  68.484107°N, 22.294469°E
Laskupaikka:  Lappea
 :  67.180748°N, 23.557811°E
Sivu-uomat:  Äkäsjoki, Ylläsjoki (d), Könkämäeno, Lätäseno, Palojoki, Nunasjoki (d), Naapanginoja (d), Kangosjoki (d), Utkujoki (d), Jerisjoki, Pakajoki (d), Hietajoki
Mittaustietoja
Lähdekorkeus:  332 m mpy.
Laskukorkeus:  129 m mpy.
Korkeusero:  203 m
Pituus:  230 km
Kaltevuus:  0,88 m/km
Keskiylivirtaama:  1 050 m³/s (MHQ) 
Keskivirtaama:  164 m³/s (MQ) 
Keskialivirtaama:  32 m³/s (MNQ) 
Muuta
Muualla:  Wikimedia Commons
Muonionjoki (ruots. Muonio älv) on Tornionjoen sivujoki, ja se muodostaa osan Ruotsin ja Suomen rajasta. Se sijaitsee Länsi-Lapissa ja sen pituus on 230 kilometriä. Putouskorkeutta on tällä matkalla 205 metriä.
Muonionjoki saa alkunsa Könkämäenon ja Lätäsenon yhtymäkohdassa Enontekiön ja Kiirunan rajalla Markkinan kylän lähellä. Se virtaa enimmäkseen etelään, kunnes yhtyy Tornionjokeen Lappean kylän pohjoispuolella Kolarin ja Pajalan rajalla. Muonionjokeen laskevat muiden muassa Suomen puolelta Jieta-, Tarvanto-, Palo- ja Äkäsjoki sekä Ruotsin puolelta Merasjoki ja Parkajoki.
Kolarin ja Muonion kirkonkylät ja samalla keskustaajamat sijaitsevat Muonionjoen rannalla.
Mikko Kinnunen

| Mikko Kinnunen> Kansanedustaja |
| --- | --- |
 17.04.2019–4.4.2023  
Ryhmä/puolue:  Keskustan eduskuntaryhmä
Vaalipiiri:  Oulu
Henkilötiedot
Syntynyt: 16. heinäkuuta 1967 (ikä 57) Merijärvi
Asuinpaikka:  Reisjärvi
Tiedot
Puolue:  Keskusta
Aiheesta muualla
Kotisivu
Mikko Pekka Johannes Kinnunen (s. 16. heinäkuuta 1967 Merijärvi) on suomalainen keskustaa edustava poliitikko, joka valittiin vuoden 2019 eduskuntavaaleissa kansanedustajaksi Oulun vaalipiiristä. Lisäksi hän on vuodesta 2017 lähtien ollut Reisjärven kunnanhallituksen ja -valtuuston jäsen. Kinnunen on työskennellyt Reisjärven kristillisen opiston rehtorina, erityisopettajana ja pastorina, ja hänellä on teologian maisterin koulutus.
Kinnunen on naimisissa ja hänellä on seitsemän lasta.
Aiheesta muualla

.aspx Mikko Kinnunen Suomen kansanedustajat. Eduskunta.
Mikko Kinnusen kotisivut
Märkisches Museum

Museorakennus
Märkisches Museum on Berliinissä toimiva museo. Se on Berliinin kaupungin ja sitä ympäröivän Brandenburgin alueen historiaa esittelevä museo, jota ylläpitää Berliinin kaupunginmuseon säätiö (Stiftung Stadtmuseum Berlin). Museon nimi tarkoittaa ”Markin museota”, mikä viittaa historialliseen Mark Brandenburgiin eli Brandenburgin rajakreivikuntaan. Museorakennus sijaitsee Mitten kaupunginosassa Spreejoen etelärannalla.
Museo perustettiin vuonna 1874 ja se toimi alkuun Berliinin historiallisessa luostarikorttelissa sijaitsevassa Podewilsin palatsissa. Sen nykyinen rakennus valmistui vuosina 1901–1907 Berliinin kaupunginarkkitehti Ludwig Hoffmannin suunnittelemana. Punatiilinen rakennus yhdistelee uusgotiikkaa ja uusrenessanssia, ja sen eri osissa voi nähdä arkkitehtonisia vaikutteita Brandenburgin alueen keskiaikaisista linnoista ja kirkoista. Esimerkiksi aumakattoinen torni muistuttaa Wittstockin piispanlinnan tornia, julkisivun goottilaiset ornamentit ja pääoven vierellä seisova Roland-patsas puolestaan Brandenburg an der Havelin Katariinankirkkoa. Rakennus vaurioitui toisessa maailmansodassa, mutta vauriot korjattiin vuosina 1953–1958. Rakennusta restauroitiin uudelleen 1996–2001.
Museossa on esillä muun muassa keskiaikaista kirkkotaidetta ja aseita. Yksi esineistä on Brandenburgin portin päällä seisoneen alkuperäisen nelivaljakkopatsaan yhden hevosen pää, joka on ainoa alkuperäisestä veistoksesta säilynyt osa. Museossa on myös Anton von Wernerin ja Edvard Munchin maalauksia. Museorakennus on samalla vuonna 1995 perustetun kaupunginmuseon säätiön päätoimipiste. Säätiön alaisuuteen kuuluu useita museoina toimivia historiallisia rakennuksia Berliinissä.
Museon takana olevassa  Köllnischer Park -puistossa pidetään kaupungin symboleina kahta elävää karhua. Karhulinna rakennettiin 1930-luvulla.
Aiheesta muualla

Kuvia tai muita tiedostoja aiheesta Märkisches Museum Wikimedia Commonsissa
Museon kotisivu (Arkistoitu – Internet Archive) (saksaksi)
Mesimaljakasvit

| Mesimaljakasvit |
| --- | --- |
 Codon royenii -lajin kukka.
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Lahko::  Boraginales
Heimo::  Mesimaljakasvit Codonaceae  Weigend & Hilger
Suvut
 mesimaljat (Codon L.) 
Infobox OKVirheellinen NIMI-arvo: 
Mesimaljakasvit (Codonaceae) on yhden suvun käsittävä Boraginales-lahkoon kuuluva kasviheimo.
Tuntomerkit

Mesimaljat ovat tiheäpiikkisiä puolipensaita, joiden kukat ovat 10–12-lukuisia. Verholehdet ovat syväliuskaisia, terälehdet leveän kellomaisia ja väriltään valkoisia. Terälehdissä on läpät heteenpalhojen tyven tuntumassa. Emiön vartalo on syvästi kaksiliuskainen. Siemenessä on runsas ravintovarasto eli endospermi. Kromosomiluku on n = 17.
Levinneisyys

Heimon ja sen ainoan suvun kaksi lajia kasvavat Lounais-Afrikassa.
Luokittelu

Mesimaljakasvit kuuluu Boraginales-lahkon evoluutiopuun haaraan eli kladiin, jossa ovat myös heimot harmovarpukasvit (Wellstediaceae) ja lemmikkikasvit (Boraginaceae).